Türkmenistani president

Türkmenistani president (türkmeeni keeles Türkmenistanyň prezidenti; ametlikult Türkmenistani ministrite kabineti president ja esimees) on Türkmenistani Vabariigi riigipea ja valitsusjuht. Ta on ka Türkmenistani relvajõudude ja Riikliku Julgeolekunõukogu kõrgem ülemjuhataja. Alates 2022. aastast on ametis Serdar Berdimuhamedow, kes on riigi kolmas president pärast iseseisvumist Nõukogude Liidu lagunemisega 1991. aastal. Serdar Berdimuhamedow võitis 2022. aasta märtsis toimunud presidendivalimised. Enne teda oli 15 aastat president tema isa Gurbanguly Berdimuhammedow, kes astus 2022. aasta märtsis tagasi. Gurbanguly Berdimuhamedow sai presidendiks, kui eluaegne president Saparmyrat Nyýazow 2006. aastal suri. 2007. aastal toimunud valimistel osales üheksa kandidaati, Berdimuhamedow kogus 98% häältest. 2016. aastal muudeti seadusi: kaotati piirangud presidendi ametiaja pikkusele ja vanuse ülemmäär (varem pidi president olema alla 70-aastane) ning pikendati ametiaja pikkust viielt aastalt seitsmele. Türkmenistani president peab: olema Türkmenistanis sündinud; oskama türkmeeni keelt; olema vähemalt 40-aastane; olema vähemalt 15 aastat järjest Türkmenistanis elanud; töötama. Türkmenistani presidendi tagandamist reguleerib Türkmenistani põhiseaduse artikkel 57. Türkmenistani presidendi volitused võib peatada, kui: ta ei ole enda kohustusi terviseprobleemide tõttu võimeline täitma; ta rikub seadust; ta kaotab usaldushääletuse. Kui president tagandatakse, võtab tema kohustused kohusetäitjana üle parlamendi esimees ning valimised korraldatakse 60 päeva jooksul. Türkmenistani presidenti ei ole kunagi ametist tagandatud, presidendi koht jäi vabaks pärast Nyýazowi surma 2006. aastal, siis otsustas Julgeolekunõukogu ad hoc, et kohuseid hakkab täitma ministrite kabineti esimene aseesimees. Siis kaotati ka presidendi kohusetäitja keeld kandideerida ise uueks presidendiks. Oguz hani palee Iseseisvuse väljakul Aşgabatis on presidendi peamine elu- ja töökoht. Seal võtab president vastu ka välisriikide riigipäid ning allkirjastab dekreete. Saparmyrat Nyýazowil oli peale selle ka eraresidents Arshabilis, 28 kilomeetrit pealinnast väljas. Välisvisiitideks ja riigi kaugematesse piirkondadesse minemiseks kasutab Türkmenistani president eritellimusel valminud rahvusvärvides Turkmenistan Airlinesi lennukeid Boeing 777. Pealinnas liigub ta ringi Mercedes-Benzi S-klassi autoga. Tihti saadab tema autot sõjaväejulgestus. Türkmenistani presidendid kasutavad transpordiks ka rongiliiklust. Riigipea julgeoleku eest vastutab 1990. aastal asutatud otse temale alluv Presidendi Turvateenistus (Prezidentiniň howpsuzlyk gullugy). 1990. aastatel eemaldati turvateenistus Riikliku julgeoleku ministeeriumi haldusalast ning anti presidendi haldusalasse. Septembris 1994 jõustus operatiivotsingu tegevuste seadus, millega seati Turvateenistuse põhiülesandeks presidendi julgeoleku tagamine. Välisvisiitidel saadab Türkmenistani presidenti vähemalt kümme turvameest. Presidendi Turvateenistuse struktuur: sekretariaat; tööteenistuse osakond; 1. osakond (presidendi ihukaitse); 2. osakond; 3. osakond; 4. osakond; erioperatsioonide rügement; 1. pataljon; 2. pataljon; 3. pataljon. Turvateenistuses töötab ligi 2000 inimest. Pärast Khojaberdiyevi ametist vabastamist ei teatatud uue juhi ametisse nimetamisest.  Pikemalt artiklis Türkmenistani juhtide loend Türkmenistani juhtide loend Türkmenistani peaminister Türkmenistani asepresident Türkmenistani Riiklik Julgeolekunõukogu Türkmenistani Vabariiklik Partei "Turkmenistan: Autocrat president's son claims landslide win". Deutsche Welle. 15. märts 2022. Vaadatud 15. märts 2022. "Turkmenistan strongman's son wins presidential vote". The Guardian. 15. märts 2022. Vaadatud 16. märts 2022. "The president of Turkmenistan wins re-election with 98% of the vote". The Economist. Vaadatud 26. veebruar 2017. Конституция Туркмении Hiro, Dilip (november 2011). Inside Central Asia: A Political and Cultural History of Uzbekistan, Turkmenistan, Kazakhstan, Kyrgyz stan, Tajikistan, Turkey, and Iran. ISBN 9781590203781. "Закон Туркменистана "Об оперативно-розыскной деятельности"". "Кое-что о президентской охране". "Some facts about the Presidential security team | Chronicles of Turkmenistan". 14. juuni 2013. USA Välisministeerium Türkmenistanist Türkmenistani Vabariiklik Partei